FAQs | Skaras Jewels
Συμβουλές Μέτρησης Δαχτυλιδιού
Επιλέξτε έναν από τους 2 τρόπους μέτρησης του Οδηγού Μεγέθους Δαχτυλιδιών και βρείτε το νούμερο που σας ταιριάζει.
Πώς να μετρήσω το δάχτυλο μου;
Μετρήστε το δάχτυλο σας όταν τα χέρια σας είναι σε φυσιολογική θερμοκρασία
Οι αλλαγές θερμοκρασίας περιβάλλοντος επηρεάζουν το μέγεθος του
Αποφύγετε να κάνετε μέτρηση όταν κάνει πολύ κρύο, καθώς τα δάχτυλα σας είναι πιο λεπτά ή πολλή ζέστη καθώς τότε συνήθως πρήζονται
Λάβετε υπόψη σας το μέγεθος των αρθρώσεων (τον κόμπο του δαχτύλου) καθώς το δαχτυλίδι χρειάζεται να περνάει πάνω από αυτές.
Να θυμάστε ότι το μέγεθος κάθε δαχτύλου σας είναι ξεχωριστό.
Γι' αυτό μετράτε πάντα το δάχτυλο στο οποίο θέλετε να φοράτε το δαχτυλίδι και στο χέρι που θέλετε να το φοράτε.
Η μέτρηση ενός δαχτύλου του δεξιού χεριού δεν ταυτίζεται με τη μέτρηση του ίδιου δαχτύλου του αριστερού
Μετρήστε το δάχτυλο σας 3-4 φορές για να αποφύγετε πιθανό λάθος
Πώς να επιλέξω μέγεθος δαχτυλιδιού;
Εάν οι μετρήσεις σας έχουν οδηγήσει ανάμεσα σε 2 μεγέθη, επιλέξτε το μεγαλύτερο. Με αυτόν τον τρόπο εξασφαλίζετε ότι το δαχτυλίδι σας θα εφαρμόζει σωστά στις διάφορες διακυμάνσεις μεγέθους του δαχτύλου σας μέσα στην ημέρα και από εποχή σε εποχή.
Αν το δαχτυλίδι που θέλετε να αγοράσετε είναι φαρδύ, μπορεί να χρειάζεστε μεγαλύτερο νούμερο από αυτό που μπορεί να σας δείχνει ένα πιο λεπτό δαχτυλίδι. Σε αυτή την περίπτωση επικοινωνήστε μαζί μας.
Μπορώ να μετατρέψω το νούμερο του δαχτυλιδιού μου;
Και βέβαια! Τα περισσότερα χρυσά και ασημένια δαχτυλίδια έχουν δυνατότητα μετατροπής μεγέθους.
Επικοινωνήστε μαζί μας για να μας εξηγήσετε τι ακριβώς χρειάζεστε και να σας ενημερώσουμε για τις διαθέσιμες επιλογές.
Επιπλέον, αν το δαχτυλίδι που θέλετε να μετατρέψετε είναι χρυσό (Κ9, Κ14, Κ18), σας προσφέρουμε δωρεάν τη μετατροπή του για τον 1ο χρόνο από την αγορά του από το κατάστημά μας. Η δωρεάν μετατροπή ισχύει για μεταβολή μέχρι 4 νούμερα. Για μετατροπή περισσότερων από 4 νούμερα ενδέχεται να υπάρξει χρέωση ανάλογη με τον τύπο ή σχέδιο του δαχτυλιδιού.
Ποιά είναι τα δημοφιλή νούμερα δαχτυλιδιών;
Τα γυναικεία νούμερα συνήθως κυμαίνονται από 46 έως 60
Τα πιο δημοφιλή γυναικεία νούμερα είναι 54-55
Οι περισσότερες παραγγελίες μας είναι μεγέθους 54
Τα ανδρικά νούμερα κυμαίνονται από 57 έως 70
Τα πιο δημοφιλή ανδρικά νούμερα είναι 57-63
Οι περισσότερες παραγγελίες μας είναι μεγέθους 60
Τα περισσότερα παιδικά δαχτυλίδια διατίθενται με δυνατότητα αυξομείωσης μεγέθους (είναι ανοιχτά από κάτω) οπότε δε χρειάζεται να σας απασχολήσει το νούμερο του δαχτυλιδιού που θέλετε να προσφέρετε
Θέλω να κάνω δώρο - έκπληξη ένα δαχτυλίδι. Τι να προσέξω;
Σε αυτή την περίπτωση προτείνουμε τη γνωστή μέθοδο της... κατασκοπίας! Σωστά διαβάσατε!
Εάν είναι σύντροφος σας, τότε τα πράγματα είναι πιο εύκολα. Δανείζεστε (κρυφά πάντα), ένα δαχτυλίδι που φοράει και με τη βοήθεια του 1ου τρόπου μέτρησης, από τον Οδηγό Μεγέθους Δαχτυλιδιών, βρίσκετε εύκολα και γρήγορα το σωστό νούμερο...και κανένας δε θα καταλάβει τίποτα!
Θέλω να φτιάξω ένα κόσμημα σύμφωνα με τις προτιμήσεις μου. Μπορώ να κάνω ειδική παραγγελία;
Και βέβαια! Επικοινωνήστε μαζί μας στο τηλ. 210 72 100 74 ή στο email orders@skarasjewels.com έτσι ώστε να συνεννοηθούμε για τα επόμενα βήματα.
Στο eshop σας έχετε όλα τα προϊόντα του φυσικού καταστήματος;
Στόχος μας είναι να διατηρούμε ενημερωμένες τις προϊοντικές κατηγορίες στο eshop μας με όλα τα προϊόντα του φυσικού καταστήματος. Παρόλα αυτά, ενδέχεται να υπάρχουν αποκλίσεις και ένα μικρό ποσοστό προϊόντων να μην έχει αναρτηθεί. Σε περίπτωση που δε βρείτε το προϊόν της αρεσκείας σας στο eshop μας μπορείτε να επικοινωνήσετε μαζί μας έτσι ώστε να σας ενημερώσουμε εάν υπάρχουν επιπλέον επιλογές ή πρόσφατες παραλαβές γι' αυτό που χρειάζεστε.
Θέλω εκπτωτικό κουπόνι. Πότε το δικαιούμαι;
Επειδή λατρεύουμε τις εκπτώσεις όπως κι εσείς και θέλουμε να ξέρετε πότε κερδίζετε και τι, οι περιπτώσεις που μπορείτε να λάβετε κι εσείς το δικό σας εκπτωτικό κουπόνι είναι οι εξής:
Με την πρώτη εγγραφή στο newsletter μας
Στα γενέθλια σας, εφόσον δημιουργήσετε λογαριασμό και δηλώσετε την ημερομηνία γέννησης σας
Σε συγκεκριμένες προωθητικές ενέργειες
Με κάθε εγκεκριμένη δημοσίευση φωτογραφίας που θα μας στείλετε με προϊόντα που αγοράσατε από εμάς